આ સંમેલનમાં વિધાનસભા વિપક્ષ નેતા પરેશ ધાનાણીએ પીએમ મોદીને ભ્રષ્ટાચાર અને પાકવીમા સહિતના મુદ્દા પર આક્રમક સવાલ પૂછ્યા હતા. તેમણે પીએમ મોદીને તેમણે ગુજરાતના ખેડુતો માટે કરેલા વાયદા પૂર્ણ નહીં કરવાના મુદ્દે પણ પ્રશ્નો પૂછ્યા હતા. વિપક્ષ નેતા પરેશ ધાનાણીએ જણાવ્યું હતું કે ભાજપે તેના શાસનના ૨૨ વર્ષમાં ખેડૂતને પાયમાલી તરફ આગળ ધકેલી દીધો છે. આ ઉપરાંત ચુંટણી સમયે ઉંચા ભાવે મગફળી ખરીદી કરીને તેમાં આગ લગાડીને વ્યાપક પ્રમાણમાં ભ્રષ્ટાચાર આદરવામાં આવ્યો છે. ગુજરાતમાં ભાજપની ખેડૂત વિરોધી નીતિના પગલે ખેડૂતો પાયમાલ બન્યા છે. ખેડૂતો પોતાની માંગ માટે વારંવાર માંગણીઓ કરી રહ્યો છે. પરંતુ તેમને સસ્તી, પુરતી અને નિયમિત વીજળી નથી મળતી. આ ઉપરાંત ભાજપ સરકાર ખેડૂતોને નર્મદાનું પાણી સિંચાઈ માટે આપવામાં પણ નિષ્ફળ નીવડી છે.